rejauldu/bengali-wikipedia huggingface dataset:
জালি রাণী বা পুতুল বা বেটী (বৈজ্ঞানিক নাম: Botia lohachata) (ইংরেজি: Y- Loach) হচ্ছে Cobitidae পরিবারের Botia গণের একটি স্বাদুপানির মাছ।  বর্ণনা  বিস্তৃতি এই প্রজাতির মাছ বাংলাদেশ, ভারত, পাকিস্তান এবং নেপালে পাওয়া যায়।  বাংলাদেশে বর্তমান অবস্থা এবং সংরক্ষণ  আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:পাকিস্তানের মাছ বিষয়শ্রেণী:নেপালের মাছ
সেবুয়ানো ভাষা যা ভাষাভাষী মানুষের কাছে সাধারণ ভাবে বিনিসায়া নামে পরিচিত। এটি ফিলিপাইনের প্রায় এক কোটির অধিক মানুষের প্রধান ভাষা। এটি একটি অস্ট্রোনেশীয় ভাষা যা দক্ষিণ ফিলিপাইন, তথা কেন্দ্রীয় ভিসায়াসে,  পূর্ব ভিসায়াসের পশ্চিমাংশে এবং মিন্দানাও এর সংখ্যাগরিষ্ঠ মানুষের মাঝে  প্রচলিত। এটি মূলত সেবুয়ানো গোষ্ঠীর ভাষা।  ফিলিপাইনে ফিলিপিনো ভাষার সর্বাধিক সংখ্যক ভাষাভাষী জনসংখ্যা রয়েছে, তবে ১৯৮০ এর দশক অবধি ফিলিপাইনে সবচেয়ে বেশি ভাষা-ভাষী জনসংখ্যা ছিল সেবুয়ানো ভাষার।  এটি এখন পর্যন্ত ভিসায়ন ভাষাগুলির মধ্যে সর্বাধিক বিস্তৃত।  আরোও দেখুন  তথ্যসূত্র  বহিঃসংযোগ   Bansa.org Cebuano Dictionary  Cebuano Dictionary  Cebuano English Searchable Dictionary  John U. Wolff, A Dictionary of Cebuano Visayan: Volume I, Volume II, searchable interface, Downloadable text at Project Gutenberg  Ang Dila Natong Bisaya  Lagda Sa Espeling Rules of Spelling (Cebuano)  Language Links.org - Philippine Languages to the world - Cebuano Lessons   Language Links.org - Philippine Languages to the World  Online E-book of Spanish-Cebuano Dictionary, published in 1898 by Fr. Felix Guillén  Cebuano dictionary  বিষয়শ্রেণী:সেবুয়ানো ভাষা বিষয়শ্রেণী:ক্রিয়া-কর্তা-কর্ম ভাষা
ড. মুহাম্মদ আমজাদ সাকিব (পাঞ্জাবি/ ; ১ ফেব্রুয়ারি, ১৯৫৭) হলেন একজন পাকিস্তানি সামাজিক উদ্যোক্তা, ক্ষুদ্রঋণ প্রবক্তা, প্রাক্তন সরকারি কর্মচারী ও লেখক। আমজাদ পাকিস্তানের আখুয়াত ফাউন্ডেশনের প্রতিষ্ঠাতা ও নির্বাহী পরিচালক, যা বর্তমান বিশ্বের সবচেয়ে বড় ইসলামি ক্ষুদ্রঋণ সংস্থা, যা সমাজের অবহেলিত অংশকে সুদমুক্ত ঋণ প্রদান করে। ২০০১ সালে প্রতিষ্ঠার পর থেকে সংস্থাটি এখন সফলভাবে ২২০ বিলিয়ন পাকিস্তানি রূপি সুদমুক্ত ঋণ বিতরণ করেছে, সারা পাকিস্তানে ৬ মিলিয়নেরও বেশি পরিবারকে সাহায্য করেছে।  দারিদ্র্য বিমোচনের জন্যে বহুমাত্রিক পদ্ধতি অবলম্বনে আখুওয়াত পাকিস্তানের প্রথম ফি-মুক্ত বিশ্ববিদ্যালয় আখুওয়াত কলেজ বিশ্ববিদ্যালয়সহ অন্য বেশ ক'টি প্রকল্প চালু করেছে, যা গোটা পাকিস্তান জুড়ে মেধাবী ছাত্রদের জন্য উন্মুক্ত, যারা অন্যথায় উচ্চ শিক্ষা গ্রহণ করতে সক্ষম হবে না। আখুওয়াত তার ছত্রছায়ায় আরও বেশ কয়েকটি প্রকল্প পরিচালনা করে যার মধ্যে কয়েকটির মধ্যে রয়েছে আর্থিক অন্তর্ভুক্তি বৃদ্ধি, শিক্ষা ও স্বাস্থ্যসেবামূলক সেবা, অসহায়দের সমর্থনের পাশাপাশি খাদ্য ও বস্ত্রের ব্যবস্থা।  সাকিব সামাজিক গতিশীলতা, দারিদ্র্য বিমোচন, ক্ষুদ্র ঋণ ও শিক্ষা ব্যবস্থাপনার জন্য নিজের কাজের জন্য পরিচিত। তিনি নয়টি বই লিখেন, যার মধ্যে রয়েছে আখুয়াত কা সফর ও মোলুমুসালি, যা আখুয়াত গঠনে তার যাত্রা বর্ণনা করে এবং তিনি নিয়মিত পাকিস্তানের বেশ কয়েকটি সংবাদপত্রে কলাম লেখেন। তিনি পাকিস্তানের সবচেয়ে বড় বেসামরিক পুরস্কার সিতারা -ই-ইমতিয়াজ, হিলাল-ই-ইমতিয়াজ পুরস্কারসহ বেশ কয়েকটি জাতীয় ও আন্তর্জাতিক সম্মানের প্রাপক।List of civil award winners Dawn (newspaper), Published 16 August 2009, Retrieved 10 March 2021 তিনি তার সংস্থার সুদ-মুক্ত ঋণ কর্মসূচির জন্য ২০২১ সালে রামোন ম্যাগসেসে পুরস্কারও পেয়েছিলেন।   তথ্যসূত্র   বিষয়শ্রেণী:পাকিস্তানি ব্যক্তি বিষয়শ্রেণী:রামোন ম্যাগসেসে পুরস্কার বিজয়ী বিষয়শ্রেণী:১৯৫৭-এ জন্ম বিষয়শ্রেণী:পাকিস্তানি লেখক বিষয়শ্রেণী:সিতারা-ই-ইমতিয়াজ প্রাপক বিষয়শ্রেণী:আমেরিকান ইউনিভার্সিটি স্কুল অফ পাবলিক অ্যাফেয়ার্সের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:পাকিস্তানি জনহিতৈষী বিষয়শ্রেণী:পাকিস্তানি সমাজকর্মী বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী
৪৩ জুলীয় বর্ষপঞ্জীর একটি সাধারণ বছর যেটি মঙ্গলবার দিয়ে শুরু। সেই সময়ে এই বছর সিজার ও ভিতেল্লিয়াস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৭৯৬ বছর; রোম প্রতিষ্ঠার বছর)। এই বছরকে ৪৩ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।   ঘটনাবলী    এলাকা অনুসারে  thumb|মেলা রোমান ভূগোলবিদ মেলা  সম্পর্কে বই লিখেছেন (আনুমানিক)  বিষয় অনুসারে    জন্ম    মৃত্যু   বিষয়শ্রেণী:৪৩  als:40er#43
মহারাষ্ট্র প্রদেশ যুব কংগ্রেস (এমপিওয়াইসি) হল ভারতীয় যুব কংগ্রেসের মহারাষ্ট্র রাজ্য ইউনিট। কংগ্রেস পার্টির সম্মুখ সংগঠন যার উদ্দেশ্য সামাজিক কারণের জন্য লড়াই করা এবং ডানপন্থী দলগুলির বিরুদ্ধে তর্ক করা। কুনাল নীতিন রাউত সংগঠনটির সভাপতির দায়িত্ব পালন করছেন।   প্রতিবাদ  এমপিওয়াইসি জ্বালানি মূল্য বৃদ্ধির প্রতিবাদে বিক্ষোভ করেছিল।   তথ্যসূত্র   বিষয়শ্রেণী:ভারতের রাজনৈতিক দলের যুব শাখা বিষয়শ্রেণী:১৯৬০-এ ভারতে প্রতিষ্ঠিত বিষয়শ্রেণী:ভারতীয় যুব কংগ্রেস
প্রথম বারের প্রথম দেখা ২০২২ সালের প্রণয়ধর্মী বাংলা চলচ্চিত্র। ছবিটি পরিচালনা করেছেন আকাশ মালাকার, চন্দন কান্তি সরকার, তন্ময় লোধ ও সুশান্ত বিশ্বাস করি ছবিটি যৌথভাবে প্রযোজনা করেছেন। ছবির সঙ্গীত দিয়েছেন দেব এ ব্রত ছবিতে প্রধান চরিত্রে অভিনয় করেছেন আর্য দাসগুপ্ত এবং ঋত্বিকা সেন। ৮ জুলাই ২০২২ সালে ছবিটি প্রেক্ষাগৃহে মুক্তি পায়।   অভিনয়ে   আর্য দাসগুপ্ত  ঋত্বিকা সেন  খরাজ মুখোপাধ্যায়  শান্তিলাল মুখোপাধ্যায়  দেবরাজন নাগ  তুলিকা বসু   সঙ্গীত     তথ্যসূত্র   বিষয়শ্রেণী:২০২২-এর চলচ্চিত্র বিষয়শ্রেণী:ভারতীয় চলচ্চিত্র
কলকাতা গ্রুপ  বা ক্যালকাটা গ্রুপ ছিল ১৮৪৩ সালে কলকাতায় প্রতিষ্ঠিত বিংশ শতকের প্রথম দিকের ভারতীয় আধুনিকতাবাদী নবীন প্রজন্মের চিত্রশিল্পী ও ভাস্করদের চারুকলা সম্পর্কিত এক গোষ্ঠী। এটিই সেসময় বাংলা ও সারা ভারতে প্রথম শৈল্পিক আন্দোলনের সূচনা করেছিল। ১৯৫৩ সাল পর্যন্ত চলা কলকাতা গ্রুপের স্থায়িত্ব বেশি সময়ের না হলেও, মূলত এর কারণেই সমকালীন ভারতীয় শিল্পকলা বিশ্বস্তরের পর্যায়ে পৌঁছাতে পেরেছিল।   সদস্যবৃন্দ  থাম্ব|ক্যালকাটা গ্রুপ   মূল সদস্য (১৯৪৩)    সুভো ঠাকুর  নীরদ মজুমদার  রথীন মৈত্র  প্রাণকৃষ্ণ পাল  গোপাল ঘোষ  পরিতোষ সেন  প্রদোষ দাশগুপ্ত  কমলা দাস গুপ্ত   অতিরিক্ত সদস্য    অবনী সেন (১৯৪৭)  গোবর্ধন আশ (১৯৫০)  সুনীলমাধব সেন (১৯৫২)  হেমন্ত মিশ্র (১৯৫৩)   গঠন  সুভো ঠাকুর, পুরো নাম সুভগেন্দ্রনাথ ঠাকুর ছিলেন শিল্পাচার্য  অবনীন্দ্রনাথ ঠাকুরের ভ্রাতুষ্পুত্র এবং কবিগুরু রবীন্দ্রনাথ ঠাকুরের পৌত্র। উদীয়মান শিল্পী হিসাবে কলকাতার গভর্নমেন্ট কলেজ অব আর্ট অ্যান্ড ক্রাফটে পড়াশোনা শেষ করে লন্ডন যান শৈল্পিক দক্ষতা অর্জনের জন্য। কয়েক বৎসর পর দেশে ফিরে এসে উৎসাহী নবীন শিল্পীদের সঙ্গে নতুন শিল্পধারা সৃষ্টির উদ্দেশ্যে ১৯৪৩ সালে নিজ গৃহে ক্যালকাটা গ্রুপ গঠন করেন। প্রথম দিকে সঙ্গে পান নীরদ মজুমদার,রথীন মৈত্র, প্রাণকৃষ্ণ পাল ও গোপাল ঘোষকে। ওই বছরের শেষে যোগ দেন চিত্রকর পরিতোষ সেন, ভাস্কর প্রদোষ দাশগুপ্ত  ও কমলা দাশগুপ্ত । এই আটজন শিল্পীরাই ছিলেন ক্যালকাটা গ্রুপের চালিকাশক্তি। পরবর্তী সময়ে আরো অনেকে যুক্ত হন । যেমন - ১৯৪৭ সালে আসেন অবনী সেন, ১৯৫০-এ গোবর্ধন আশ, ১৯৫২ তে সুনীলমাধব সেন এবং ১৯৫৩ তে যোগ দেন হেমন্ত মিশ্র।   দর্শন  গ্রপে অংশগ্রহণকারী সদস্যরা সেসময় বাংলার বিভিন্ন সমস্যা যেমন, - যুদ্ধ, দুর্ভিক্ষ, গণহত্যা এমনকি দেশভাগের মত উদ্ভুত পরিস্থিতির মধ্য দিয়ে চলছিলেন। তাই তারা কেবলমাত্র নান্দনিকতার মাঝে নিজেদের আবদ্ধ না রেখে সামাজিক, রাজনৈতিক পরিস্থিতিও তাদের বিচার্য বিষয় হয়ে ওঠেছিল। গ্রুপের অনেক সদস্যই বামপন্থার প্রতি সহানুভূতিশীল ছিলেন।   তবে গ্রুপের ইশতেহার  দুটি মূল বিষয়ের উপর জোর দেওয়া হয়েছিল - শিল্পকর্মে ধর্মীয় বিষয় পরিত্যাগ এবং ভারতীয় শিল্পকে আধুনিকীকরণ করা। প্রথমটির সাহায্যে জননেতাগণের  রাজনৈতিক ক্রিয়াকলাপের  এবং আভিজাত্যের কুফল দূর করে, সামগ্রিকভাবে জনগণের উপর দৃষ্টি নিবদ্ধ করতে কাজ করবে। কিন্তু হিন্দু পুরাণ ভিত্তিক কাজগুলিকে ছেঁটে ফেলাটা ধর্মবিরোধী এবং এমনকি নাস্তিকতা হিসাবে পরিগণিত হয়েছিল এবং ফলত শেষে এটি এক  "শৈল্পিক কলঙ্ক" হিসাবে সামনে এসেছিল।   তথ্যসূত্র   বিষয়শ্রেণী:কলকাতার ইতিহাস বিষয়শ্রেণী:১৯৪০-এর দশকে ভারত
প্রবল ঘূর্ণিঝড় অশনি বঙ্গোপসাগরের একটি ক্রান্তীয় ঘূর্ণিঝড় যেটি ৭ মে ২০২২ থেকে ১২ মে ২০২২ তারিখ পর্যন্ত সক্রিয় ছিল। অশনি ২০২২ সালের উত্তর ভারত মহাসাগরের ঘূর্ণিঝড় মৌসুমের তৃতীয় নিম্নচাপ ও গভীর নিম্নচাপ এবং প্রথম ঘূর্ণিঝড়। এটি একটি নিম্নচাপ থেকে তৈরি হয়েছিল যেটিকে ৭ মে ভারতীয় আবহাওয়া বিভাগ প্রথম পর্যবেক্ষণ করেছিল। শক্তিশালীকরণের জন্য পরিবেশগত অবস্থা অনুকূল ছিল, যেহেতু পরের দিন ঘূর্ণিঝড়ের তীব্রতা বৃদ্ধির আগের দিন ঘূর্ণনটি একটি গভীর নিম্নচাপে পরিণত হয়েছিল, যাকে অশনি নামকরণ করা হয়।   আবহাওয়া ইতিহাস    প্রস্তুতি ও প্রভাব  থাম্ব|অন্ধ্র প্রদেশ উপকূলে ঘূর্ণিঝড় অশনির আঘাত।   ভারত  ভারত সরকারের কেন্দ্রীয় স্বরাষ্ট্র সচিব অজয় ভল্লা ১০ মে, ২০২২ তারিখে ঘূর্ণিঝড়ের প্রস্তুতি পর্যালোচনা করেন। অন্ধ্রপ্রদেশে মোতায়েনকৃত নয়টি দল ও রক্ষিত সাতটি দল, ওড়িশায় মোতায়েনকৃত একটি দল ও রক্ষিত সতেরোটি দল এবং পশ্চিমবঙ্গে মোতায়েনকৃত বারোটি দল ও রক্ষিত পাঁচটি দল ন্যাশনাল ডিজাস্টার রেসপন্স ফোর্স (এনডিআরএফ) দ্বারা স্থাপন করা হয়।  বিশাখাপত্তনমে ভারতীয় নৌবাহিনী অন্ধ্রপ্রদেশ ও ওড়িশার উপকূলে ত্রাণ সামগ্রী, ডাইভিং এবং মেডিকেল টিমসহ ভারতীয় নৌবাহিনীর পাঁচটি জাহাজসহ বেসামরিক কর্তৃপক্ষকে সহায়তা প্রদানের জন্য ১৯ টি বন্যা ত্রাণ দল এবং ছয়টি ডুবুরি দল প্রস্তুত করে। নৌবাহিনীর বক্তব্য অনুসারে, সবচেয়ে বেশি ক্ষতিগ্রস্থ অঞ্চলসমূহের একটি এরিয়াল জরিপ করার জন্য এবং প্রয়োজনে হতাহতের স্থানান্তরের জন্য বিশাখাপত্তনম ও অদূর চেন্নাইয়ে নৌ-বিমান ঘাঁটিগুলোতে নৌ বিমানগুলোকেও প্রস্তুত রাখা হয়।  খারাপ আবহাওয়ার কারণে বিশাখাপত্তনম বিমানবন্দর থেকে ২৩টি ফ্লাইট বাতিল করে ইন্ডিগো। একই কারণে এয়ারএশিয়ার চারটি ফ্লাইটও একই স্থান থেকে সেদিনের জন্য বাতিল করা হয়েছিল। হায়দরাবাদ, বিশাখাপত্তনম, জয়পুর ও মুম্বইসহ চেন্নাই বিমানবন্দরের ১০টি ফ্লাইটও বাতিল করা হয়।   বাংলাদেশ  ভারত সাতদিন পূর্বেই ঘূর্ণিঝড় অশনির পূর্বাভাস দিলেও বাংলাদেশের আবহাওয়া অধিদপ্তর তখনো কোনো পূর্ব ঘোষণা দেয়নি, কারণ ঘূর্ণিঝড়টি বাংলাদেশে আঘাত হানবে কিনা তা তখনো নিশ্চিতভাবে বলা যাচ্ছিলো না। বাংলাদেশের আবহাওয়াবিদরা ধারণা করছিলেন যে এটি বাংলাদেশকে পাশ কাটিয়ে চলে যেতে পারে। যদিও অন্যান্য আন্তর্জাতিক সংস্থাগুলোর পূর্বাভাসে  বাংলাদেশকে অশনির ‘লক্ষ্য’ হিসেবে আখ্যা দেওয়া হয়েছিল। তবে পরবর্তিতে বাংলাদেশ আবহাওয়া অধিদপ্তরের পূর্বাভাসের ৮০ থেকে ৮৫ ভাগ সঠিক প্রমাণিত হয়।  বরিশাল বিভাগীয় প্রশাসনের পক্ষ থেকে পাঁচটি উপকূলীয় জেলায় ৪,৯১৫টি ঘূর্ণিঝড় আশ্রয় কেন্দ্র প্রস্তুত করা হয়। কক্সবাজার জেলা প্রশাসনও উখিয়া ও টেকনাফের শরণার্থী শিবিরে শরণার্থী রোহিঙ্গাদের জন্য প্রয়োজনীয় ব্যবস্থা গ্রহণ করে। ৬ মে, ২০২২ তারিখে শরণার্থী ত্রাণ ও প্রত্যাবাসন কমিশনার (আরআরআরসি) প্রতিটি শিবিরে নিয়ন্ত্রণ কক্ষ স্থাপনের নির্দেশনাসহ নয়টি কার্যক্রম উল্লেখ করে একটি বিজ্ঞপ্তি জারি করে।   আরও দেখুন   ঘূর্ণিঝড় ইয়াস  ঘূর্ণিঝড় পাইলিন   টীকা    তথ্যসূত্র   বিষয়শ্রেণী:২০২২-এর ক্রান্তীয় ঘূর্ণিঝড় বিষয়শ্রেণী:২০২২ উত্তর ভারত মহাসাগর ঘূর্ণিঝড় মৌসুম বিষয়শ্রেণী:ভারতে ক্রান্তীয় ঘূর্ণিঝড় বিষয়শ্রেণী:২০২২-এর আবহাওয়াবিজ্ঞান বিষয়শ্রেণী:২০২২-এ ভারতে বিপর্যয়
সরকারি টিচার্স ট্রেনিং কলেজ, ময়মনসিংহ বাংলাদেশের ময়মনসিংহে অবস্থিত একটি শিক্ষাপ্রতিষ্ঠান। এটি শিক্ষায় স্নাতক এবং স্নাতকোত্তর ডিগ্রি প্রদান করে।  ইতিহাস  আলেকজান্দ্রা ক্যাসেলে ১৯৪৮ সালে ২৭ দশমিক ১৫ একর জমিতে প্রতিষ্ঠা করা হয় টিচার্স ট্রেনিং কলেজ। প্রথমে শ্রেণিকক্ষ হিসেবে ব্যবহৃত হয়। পরবর্তী সময়ে কলেজে বেশ কয়েকটি সুবিশাল ভবন নির্মিত হলে ক্যাসেলের দোতলায় স্থানান্তরিত হয় শিক্ষকদের বাসভবন। তৎপরর্বীতে গ্রন্থাগার হিসেবে ব্যবহৃত হয়ে আসছে আলেকজান্দ্রা ক্যাসেল। ৮ কক্ষ বিশিষ্ট ভবনে রয়েছে প্রায় ১৫,০০০ গ্রন্থ। thumb|গ্রন্থাগার ভবন   তথ্যসূত্র    বহিঃসংযোগ     বিষয়শ্রেণী:ময়মনসিংহ জেলার মহাবিদ্যালয় বিষয়শ্রেণী:১৯৪৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বাংলাদেশের শিক্ষক প্রশিক্ষণ মহাবিদ্যালয়
১৮১৮ সালের যুক্তরাজ্যের সাধারণ নির্বাচনে হুইগরা কয়েকটি আসন বৃদ্ধি করে। তবে লিভারপুলের আর্লের অধীনে টোরিরা প্রায় ৯০ টি আসনের সংখ্যাগরিষ্ঠতা ধরে রাখে। ক্রমবর্ধমান সামাজিক অস্থিরতা এবং ভুট্টা আইন প্রবর্তনের প্রতি তাদের প্রতিক্রিয়া নিয়ে হুইগরা বিভক্ত ছিল।  ১৮১৮ সালের ১০ জুন যুক্তরাজ্যের পঞ্চম সংসদ ভেঙে দেওয়া হয়। সেই তারিখ থেকে সর্বোচ্চ সাত বছরের মেয়াদের জন্য ১৮১৮ সালের ৪ আগস্ট নতুন সংসদের বৈঠক ডাকা হয়। ষষ্ঠ সংসদ মাত্র দেড় বছর স্থায়ী হয় কারণ ২৯ জানুয়ারী ১৮২০ সালে রাজা তৃতীয় জর্জের মৃত্যুর কারণে সংসদ ভেঙে দেয়।   তথ্যসূত্র   His Majesty's Opposition 1714–1830, by Archibald S. Foord (Oxford University Press 1964) (Dates of Elections) Footnote to Table 5.02 British Electoral Facts 1832–1999, compiled and edited by Colin Rallings and Michael Thrasher (Ashgate Publishing Ltd 2000). (Types of constituencies – Great Britain) British Historical Facts 1760–1830, by Chris Cook and John Stevenson (The Macmillan Press 1980). (Types of constituencies – Ireland) Parliamentary Election Results in Ireland 1801–1922, edited by B.M. Walker (Royal Irish Academy 1978).  ১৮১৮
ইচালকরনজি () ভারতের মহারাষ্ট্র রাজ্যের কোলহাপুর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৩৯ মিটার (১৭৬৮ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে ইচালকরনজি শহরের জনসংখ্যা হল ২৫৭,৫৭২ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭৩%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে ইচালকরনজি এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের নগর
রাবণকাটা নৃত্য হল ভারতীয় রাজ্য পশ্চিমবঙ্গের বাঁকুড়া জেলার বিষ্ণুপুরের একটি উৎসবমূলক নাচ। প্রতিবছর শারদীয় দূর্গাপূজার অষ্টমী তিথি থেকে দ্বাদশীর রাত্রিতে বিষ্ণুপুরের মল্লরাজাদের প্রতিষ্ঠিত রঘুনাথ জীউর মন্দিরের পাশে হনুমানতলায় রামায়ণের রাম-রাবণের যুদ্ধবিষয়ক এই নৃত্য অনুষ্ঠিত হয়। পণ্ডিতেরা এটিকে যথার্থ যুদ্ধনৃত্য আখ্যায়িত করেন না।  বৈশিষ্ট্য এই নাচে রামের বানরসৈন্যের হাতে একে একে ইন্দ্রজিৎ, কুম্ভকর্ণ ও রাবণবধের দৃশ্য অভিনীত হয়। দু-তিন দিন যুদ্ধের পর ইন্দ্রজিতের ধড়হীন মুণ্ড কেটে নেওয়ার অভিনয় নাচের মাধ্যমে দেখানো হয়। দ্বাদশীর রাতে রাবণের কাষ্ঠনির্মিত দশমুণ্ড তার মৃত্তিকানির্মিত দেহ থেকে দ্বিখণ্ডিত করা হয়।  নৃত্যাভিনয়ে অংশগ্রহণকারী বানরসৈন্যদ্বয় দুটি সাদা রঙের এবং জাম্বুবান একটি কালো রঙের কাঠের তৈরি বেশ ভারি মুখোশ পরেন; তাদের পরনে থাকে পা পর্যন্ত ঢাকা পাটের তৈরি ঢোলা জামা। নিম্নবর্গীয় হিন্দু সম্প্রদায়ের মানুষেরাই নাচে অংশগ্রহণ করেন। অনুষ্ঠানে কোন গান থাকে না, শুধু বাদ্যযন্ত্র হিসাবে ঢাক-ঢোল, সানাই ইত্যাদি বাদ্যযন্ত্র ব্যবহৃত হয়।বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ:২০০৪, পৃষ্ঠা: ২৩৬-২৩৭  তথ্যসূত্র  বহিঃসংযোগ  বিষয়শ্রেণী:বাংলার সংস্কৃতি বিষয়শ্রেণী:পশ্চিমবঙ্গের লোকসংস্কৃতি বিষয়শ্রেণী:নৃত্য বিষয়শ্রেণী:পশ্চিমবঙ্গের লোকনাট্য বিষয়শ্রেণী:বাংলার নৃত্যকলা
হারাধন রায় (জন্ম ১৬ মার্চ ১৯২৬, মৃত্যুর তারিখ অজানা) ছিলেন ভারতীয় কমিউনিস্ট পার্টি (মার্ক্সবাদী) এর একজন ভারতীয় রাজনীতিবিদ। তিনি ১৯৮৯, ১৯৯১ এবং ১৯৯৬ সালে আসানসোল থেকে ভারতের সংসদের নিম্নকক্ষ লোকসভায় নির্বাচিত হয়েছিলেন কিন্তু পরে সিপিআই মার্ক্সবাদী নেতৃত্বের সাথে মতবিরোধের কারণে বাদ পড়েন এবং ১৯৯৮ সালে লোকসভার টিকিট থেকে বঞ্চিত হন।  এর আগে তিনি পশ্চিমবঙ্গ বিধানসভার সদস্য ছিলেন। রায় মৃত।   তথ্যসূত্র    বহিঃসংযোগ    পার্লামেন্ট অফ ইন্ডিয়ার ওয়েবসাইটে অফিসিয়াল জীবনী সংক্রান্ত স্কেচ বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭ বিষয়শ্রেণী:পশ্চিমবঙ্গ বিধানসভার সদস্য ১৯৭৭-১৯৮২ বিষয়শ্রেণী:পশ্চিমবঙ্গ বিধানসভার সদস্য ১৯৭২-১৯৭৭ বিষয়শ্রেণী:পশ্চিমবঙ্গ বিধানসভার সদস্য ১৯৭১-১৯৭২ বিষয়শ্রেণী:পশ্চিমবঙ্গ বিধানসভার সদস্য ১৯৬৯-১৯৭১ বিষয়শ্রেণী:পশ্চিমবঙ্গ বিধানসভার সদস্য ১৯৬৭-১৯৬৯ বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:একাদশ লোকসভার সদস্য বিষয়শ্রেণী:দশম লোকসভার সদস্য বিষয়শ্রেণী:নবম লোকসভার সদস্য বিষয়শ্রেণী:আসানসোলের ব্যক্তি বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:মৃত্যুর সাল অনুপস্থিত বিষয়শ্রেণী:১৯২৬-এ জন্ম
তাজুল মোহম্মদ বাংলাদেশের সাংবাদিক ও সাহিত্যিক। বাংলা সাহিত্যে অবদানের জন্য তিনি ২০১৫ সালে বাংলা একাডেমি পুরস্কার লাভ করেন।   প্রাথমিক জীবন  তাজুল মােহাম্মদের জন্ম মৌলভীবাজার জেলার কুলাউড়া উপজেলার সাধনপুর গ্রামে। পরে বসবাস করেন সিলেট শহরে। বর্তমানে কানাডার মন্ট্রিয়ল প্রবাসী।   কর্মজীবন  তাজুল মোহম্মদ ১৯৭২ সালে জড়িয়ে পড়েন সাংবাদিকতায়। মুক্তিযুদ্ধ নিয়ে গবেষণা শুরু করেন ১৯৭০ সালে। ১৯৮৯ সালে তার “সিলেটে গণহত্যা'' প্রথম গ্রন্থ প্রকাশিত হয়। ১৯৯৫ সালে ব্রিটেনের টুয়েন্টি টুয়েন্টি টেলিভিশনে যােগাযােগ করে যুদ্ধাপরাধীদের নিয়ে ‘দা ওয়ার ক্রাইম ফাইল’ নামক প্রামাণ্য চিত্র নির্মিত করেন।  তিনি বৃহত্তর সিলেট ইতিহাস প্রণয়ন পরিষদ প্রতিষ্ঠার অন্যতম উদ্যোক্তা। ১৯৭১ সালে মুক্তিযুদ্ধে তিনি কুরিয়ার হিসেবে কাজ করেন। তিনি একাত্তরে পাক হানাদারদের ধ্বংসযজ্ঞের তথ্যচিত্র সংগ্রহের কাজ শুরু করেন। মুক্তিযুদ্ধ গবেষণার জন্য ২০১৫ সালে লাভ করেছেন বাংলা একাডেমি পুরস্কার।   সাহিত্যকর্ম  তাজুল মোহম্মদের প্রকাশিত গ্রন্থ ষাটের অধিক। তার উল্লেখযোগ্য প্রকাশিত গ্রন্থের মধ্যে রয়েছে:  যুদ্ধদিনের গল্প   পৃথিবীর পথে   আলবদরের ডায়েরি  সংগ্রামী সাত নারী  বিভীষিকাময় একাত্তর   কানাডার চিঠি   নানান দেশের নানান কথা   স্মরণে বিস্মরণে যারা  বর্বরদের খাঁচায় কালাতিপাত   মুক্তিযুদ্ধের ইতিহাস সন্ধানে   সিলেটে গণহত্যা-১৯৮৯  বারীন দত্ত ও সংগ্রামমুখর দিনগুলি  হেনা দাস   ভাষা সংগ্রামীদের কথাঃ বৃহত্তর সিলেট  মুক্তিযুদ্ধের ইতিহাসের খোঁজে কুড়িগ্রাম  একাত্তরের স্মৃতিগুচ্ছ   জানা অজানা পশ্চিমা জগৎ   নারী মুক্তিযোদ্ধা তারামন বিবি (বীরপ্রতীক)  গৌরবের যুদ্ধ   রাজাকারের কর্মকাণ্ড   মুক্তিযুদ্ধের পূণ্যস্মৃতি  কুরুক্ষেত্রী সেনা ১৯৭১  মুক্তিযুদ্ধের গাঁথা   কাছে থেকে দেখা আমেরিকা   সিলেটের ২০০ বছরের আন্দোলন   মুক্তিযুদ্ধের পূণ্যস্মৃতি ইত্যাদি।   পুরস্কার ও সম্মাননা    বাংলা একাডেমী সাহিত্য পুরস্কার (২০১৫)  ইংল্যান্ডের টাওয়ার হ্যামলেটস মেয়র অ্যাওয়ার্ড   তথ্যসূত্র   বিষয়শ্রেণী:কানাডায় বাংলাদেশী অভিবাসী বিষয়শ্রেণী:মৌলভীবাজার জেলার ব্যক্তি বিষয়শ্রেণী:বাংলাদেশী সাংবাদিক বিষয়শ্রেণী:বাংলাদেশী সাহিত্যিক বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাঙালি লেখক
পরনিন্দা হল কারো অনুপস্থিতিতে কারো নিন্দা করা বা কারো দোষত্রুটি নিয়ে আলোচনা করা। ধর্মীয় দৃষ্টিকোণ আব্রাহামিক ধর্ম বাহাই ধর্মে, খ্রিস্টান ধর্মে, ইসলাম ধর্মে ও ইহুদি মূলনীতিতে, পরনিন্দা একটি বড় পাপ।  বাহাই ধর্ম বাহাই ধর্মের নেতারা একে এমন নিকৃষ্ট পাপ বলেছেন, যা আত্মার প্রাণ ধ্বংস করে দেয় এবং স্বর্গীয় ক্ষোভকে উস্কে দেয়।  খ্রিস্টান ধর্ম থমাস একুইনাস একে মারাত্মক পাপ হিসেবে শ্রেণিভুক্ত করেছেন, কিন্তু তা এমন সব মারাত্মক পাপের অন্তর্ভুক্ত করেন নি, যা একজন আরেকজনের প্রতিবেশীর বিরুদ্ধে করে থাকে।  ইসলাম ধর্ম ইসলাম ধর্মে একে গীবত (غيبة) বলা হয়, এবং ইসলাম ধর্মে একে সাধারণভাবে বড় পাপ হিসেবে ধরা হয়েছে এবং কুরআনে একে মৃত ভাইয়ের গোশত খাওয়ার মত ঘৃণিত কাজের সঙ্গে তুলনা করা হয়েছে।  গীবত বিষয়ে কুরআনে দুটি আয়াত রয়েছে। কুরআনের সূরা আল-হুজুরাতের ১২ নং আয়াতে বলা হয়েছেঃ  সূরা নিসার ১৪৮ আয়াতে বলা হয়েছেঃ  উল্লেখিত দ্বিতীয় আয়াত ও কিছু নির্ভরযোগ্য হাদীসের ভিত্তিতে ইসলামী আইনবিদগণ ৬ টি বিষয়ে পরনিন্দা বা গীবতকে বৈধ বলেছেন- অত্যাচারী শাসকের বিরুদ্ধে মজলুম ও বিচার চাওয়া বা নির্ভরযোগ্য কারও কাছে সমস্যার সমাধান চাওয়া, ইসলামের ও ধর্মীয় ভুল প্রচারকারী, অব্যাহত কবীরাহ গুনাহে লিপ্ত ব্যক্তি, বিবাহ, ব্যবসা ও চুক্তি, কাওকে বিপদ ও ক্ষতি হতে সাবধান করা, ও কারও পরিচয়বাচক সুবিদিত বৈশিষ্ট্য।  ইহুদি ধর্ম ইহুদি ধর্মে, পরনিন্দা হোতজাত শেম রা (বদনাম ছড়ানো) নামে পরিচিত ও একটি বড় পাপ হিসেবে বিবেচনা করা হয়।  বৌদ্ধ ধর্ম বৌদ্ধধর্মে, পরনিন্দা সঠিক বক্তব্য আদর্শের সঙ্গে নীতিবিরুদ্ধ।  তথ্যসূত্র   বহিঃসংযোগ   বিষয়শ্রেণী:নীতিশাস্ত্র বিষয়শ্রেণী:পরনিন্দা বিষয়শ্রেণী:পরপীড়ন বিষয়শ্রেণী:মিথ্যার বিস্তার বিষয়শ্রেণী:মানহানি বিষয়শ্রেণী:ধর্মীয় দার্শনিক ধারণা বিষয়শ্রেণী:পাপ
ডেভিড ক্লেনারম্যান (David Klenerman; জন্ম ১৯৫৯) একজন ব্রিটিশ জীবপদার্থবৈজ্ঞানিক রসায়নবিদ এবং যুক্তরাজ্যের কেমব্রিজ বিশ্ববিদ্যালয়ের রসায়ন বিভাগে জীবপদার্থবৈজ্ঞানিক রসায়ন বিষয়ে অধ্যাপক। এবং ক্রাইস্ট কলেজ, কেমব্রিজের একজন ফেলো (পরিচালনা পরিষদের বিশিষ্ট সদস্য)। ডিএনএ পরবর্তী-প্রজন্মের অনুক্রম নির্ণয়করণ ক্ষেত্রে তাঁর অবদানের জন্য পরিচিতি লাভ করেন। পরবর্তীতে তিনি ঐ প্রযুক্তিকে পুঁজি করে সোলেক্সা নামক একটি দ্রুতগতির ডিএনএ অনুক্রম নির্ণয় কোম্পানি সহপ্রতিষ্ঠা করেন। এছাড়া তিনি ন্যানোপিপেট-ভিত্তিক ক্রমবীক্ষক আয়ন-পরিবাহিতা অণুবীক্ষণ, এবং অতি-বিবর্ধনক্ষমতা অণুবীক্ষণ ক্ষেত্রে তাঁর কাজের জন্য খ্যাত।  তথ্যসূত্র  বিষয়শ্রেণী:ব্রিটিশ রসায়নবিদ বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি বিষয়শ্রেণী:নাইটস ব্যাচেলর বিষয়শ্রেণী:রয়েল সোসাইটির সভ্য বিষয়শ্রেণী:ক্রাইস্ট কলেজ, কেমব্রিজের প্রাক্তন শিক্ষার্থী
সুলতান ইস্কান্দার মসজিদ ( বা মসজিদ সুলতান ইস্কান্দার) হলো মালয়েশিয়ার জোহর বাহরুর বন্দর দাতো' ওনে অবস্থিত একটি মসজিদ। জোহরের ২৪তম সুলতান আলমারহুম সুলতান ইস্কান্দার ইবনে আলমারহুম সুলতান ইসমাইলের নামানুসারে মসজিদটির নামকরণ করা হয়েছিল।  ইতিহাস এই মসজিদটি জোহর ভূমি বেরহাদ ঠিকাদার প্রতিষ্ঠান নির্মাণ করেছিল এবং বর্তমানে ওয়াকাফ আন-নূর কর্পোরেশন বেরহাদ পরিচালনা করছে, উভয়ই জোহর কর্পোরেশনের (জেসি কর্প) সহায়ক সংস্থা। এটি প্রথমে বন্দর দাতো 'ওন মসজিদ নামে পরিচিত ছিল। ২০১২ সালের শুরুর দিকে এই মসজিদটির নির্মাণ কাজ শুরু এবং ২০১৫ সালে সমাপ্ত হয়েছে। ২০১৬ সালের ৮ই এপ্রিল তারিখে, জোহরের ক্রাউন প্রিন্স, তুনকু ইসমাইল ইদ্রিস ইবনে সুলতান ইব্রাহিম তাঁর প্রয়াত দাদা সুলতান ইস্কান্দারের জন্মদিনের সাথে মিল রেখে মসজিদটি আনুষ্ঠানিকভাবে উদ্বোধন করেন।  আরো দেখুন মালয়েশিয়ায় ইসলাম  তথ্যসূত্র  বহিঃসংযোগ  বিষয়শ্রেণী:গম্বুজসহ মসজিদ বিষয়শ্রেণী:জোহরের মসজিদ বিষয়শ্রেণী:২০১৫-এ সম্পন্ন মসজিদ বিষয়শ্রেণী:২০১৫-এ মালয়েশিয়ায় প্রতিষ্ঠিত
thumb|স্পেনের বার্সেলোনাতে বিপরীত অভিস্রবণ প্রক্রিয়া ব্যবহারকারী বিলবণীকরণ কারখানা|312x312px বিলবণীকরণ বলতে সমুদ্রের লবণাক্ত পানিতে (ক্ষেত্রবিশেষে স্থলভাগবেষ্টিত হ্রদের হালকা লবণাক্ত পানি, অত্যধিক মাত্রা খনিজায়িত ভূগর্ভস্থ পানি এবং পৌর বর্জ্যপানিতে) দ্রবীভূত খনিজ লবণ দূর করাকে বোঝায়।"Desalination" (definition), The American Heritage Science Dictionary, via dictionary.com. Retrieved August 19, 2007.  এই প্রক্রিয়ার ফলে অন্যথায় অব্যবহারযোগ্য পানি মানুষের দ্বারা পান করার উপযুক্ত হয়। এছাড়া বিলবণীকৃত পানি সেচ, শিল্প ও অন্য বিভিন্ন উদ্দেশ্যে কাজে লাগানো যায়। বিদ্যমান বিলবণীকরণ প্রযুক্তিগুলি পরিচালনা করতে অনেক তাপশক্তির প্রয়োজন হয়, এবং জীবাশ্ম জ্বালানি পুড়িয়ে সাধারণত এই শক্তি সরবরাহ করা হয়, এ কারণে এই প্রক্রিয়াটি ব্যয়বহুল। এছাড়া যান্ত্রিক পদ্ধতিতেও (বিপরীত অভিস্রবণ) বিলবণীকরণ সম্পাদন করা হতে পারে। তুলনামূলকভাবে ভূপৃষ্ঠদেশীয় জল, ভূগর্বস্থ জল, পানির পুনঃচক্রায়ন এবং পানির সংরক্ষণ প্রক্রিয়ার মাধ্যমে সুপেয় পানি আহরণ অনেক সাশ্রয়ী। অধিকন্তু, বিলবণীকরণ কারখানাগুলি থেকে নিঃসৃত গ্রিনহাউস গ্যাস এবং বর্জ্য লবণাক্ত পানি (ব্রাইন) পরিবেশের উপর গুরুত্বপূর্ণ নেতিবাচক প্রতিক্রিয়া সৃষ্টি করে। একারণে সাধারণত শুধুমাত্র যেসব স্থানে বিশুদ্ধ পানি অর্থনৈতিকভাবে সুলভ নয় এবং যেখানে উপর্যুক্ত বিকল্পগুলি অবর্তমান, সেসব স্থানেই বিলবণীকরণ প্রক্রিয়াটি ব্যবহৃত হয়।  পানি ছাড়াও অন্যান্য লক্ষ্যবস্তু থেকেও লবণ ও খনিজ নিষ্কাশন করা হতে পারে। যেমন কৃষিতে মাটির বিলবণীকরণ করা হতে পারে।"Australia Aids China In Water Management Project." People's Daily Online, 2001-08-03, via english.people.com.cn. Retrieved August 19, 2007.  বহু সমুদ্রগামী জাহাজ ও ডুবোজাহাজে পানির বিলবণীকরণের ব্যবস্থা থাকে। আধুনিককালে এসে মানব ব্যবহারের জন্য সাশ্রয়ী উপায়ে কীভাবে লবণাক্ত পানি থেকে সুপেয় পানি বা পানীয় জল তৈরি করা যায়, সে ব্যাপারে গবেষণা হচ্ছে।  তথ্যসূত্র  বিষয়শ্রেণী:পানি সংক্রান্ত পরিবেশগত বিষয় বিষয়শ্রেণী:পরিস্রাবক বিষয়শ্রেণী:স্বাদু জল বিষয়শ্রেণী:পানি সরবরাহ বিষয়শ্রেণী:পানি বিলবণীকরণ বিষয়শ্রেণী:পানি শোধন বিষয়শ্রেণী:পানি-বিষয়ক পরিবেশগত বিষয়
থাম্ব|হন্ডুরাসের এনকুর্তিদো, লাল মরিচ, জালাপেনো মরিচ, গাজর এবং পেঁয়াজ দিয়ে প্রস্তুত এনকুর্তিদো মেসোআমেরিকান অঞ্চলে একটি আচারযুক্ত মশলা ও চাটনিজাতীয় অনুসংগিক খাদ্য বা খাদ্য উপাদান। এতে বিভিন্ন শাকসবজি যেমন পেঁয়াজ, মরিচ, জালাপেনো মরিচ, গাজর এবং বীট মিশ্রিত থাকে। সাধারণত ভিনেগার নুন যোগ করে এই আচার প্রস্তুত করা হয় যাতে শাকসবজি কুঁচকে যায় এবং এরা গঠনগত দিক দিয়ে শক্ত থাকে। এটি খাবারের মশলা হিসাবে স্বাদ যোগ করার জন্য ব্যবহার হয় অথবা বিভিন্ন খাবারের সাথে অনুসংগিক পদ হিসাবে পরিবেশন করা হয়। এটি সাধারণত ঠান্ডা পরিবেশন করা হয়। এনকুর্তিদো মেসোআমেরিকান ও তার আশেপাসের অঞ্চলের এক লোকপ্রিয় ও বহুল ব্যবহৃত আচারজাতীয় খাবার।  এনকুর্তিদো হন্ডুরান রন্ধনপ্রণালীর একটি সাধারণ খাবার। এটি কখনও কখনও বিভিন্ন খাবারে মসলা যোগ করতে ব্যবহৃত হয়। এটি সমস্ত উপকূলীয় মধ্য আমেরিকা অঞ্চলে একটি সাধারণ মশলা বা সস হিসাবে ব্যবহৃত হয়। এটি সাধারণত মেক্সিকান রন্ধনপ্রণালী এবং মেক্সিকান-আমেরিকান রন্ধনপ্রণালীর একটি সাধারন ব্যবহৃত মশলা হিসাবে পরিচিত। মার্কিন যুক্তরাষ্ট্র এবং অন্যান্য অঞ্চলে মরিচ, গাজর এবং পেঁয়াজ সমন্বিত করে জার বা টিনের মধ্যে সংরক্ষণ করে এনকুরটিডো ব্যাপকভাবে উতপাদিত হয় ও মেক্সিকোর বাজারে বিক্রি হয়।  হন্ডুরাসে, অন্তত ১৮৯৮ সাল থেকে এনকুরটিডো বাণিজ্যিকভাবে প্রস্তুত করা হচ্ছে। সেই সময়ে, পণ্যটি নষ্ট হওয়া রোধ করার জন্য সাধারণত একটি হারমেটিক সিল নামক বায়ু নিরোধন ব্যবস্থার সহায়তায় উপাদানগুলি বোতলে বন্ধ করে এটি প্রস্তুত করা হত এবং বোতলগুলির সাথে লেবেল সংযুক্ত করা হত। হন্ডুরাসের আবহাওয়ার কারণে বানিজ্যিকভাবে প্রস্তুত এনকুর্তিদো আংশিকভাবে বোতলজাত করা হয়েছিল যা প্রস্তুত আচারটিকে অসংরক্ষিত করে তুলেছিল।   তথ্যসূত্র   বিষয়শ্রেণী:আচার বিষয়শ্রেণী:ফোড়ন বিষয়শ্রেণী:উদ্ধৃতি শৈলীতে স্পেনীয় ভাষার উৎস (es) বিষয়শ্রেণী:মেক্সিকীয় রন্ধনশৈলী